Κατάλογος τραγουδιών στην κορυφή του Billboard Hot 100 (2004)

Το Billboard Hot 100 είναι ένας κατάλογος που κατατάσσει τα σινγκλ με τις καλύτερες επιδόσεις των Ηνωμένων Πολιτειών. Δημοσιεύεται από το περιοδικό Billboard, τα δεδομένα συγκεντρώνονται από τη Nielsen SoundScan με βάση συλλογικά τις εβδομαδιαίες φυσικές πωλήσεις κάθε σινγκλ και το airplay. Το 2004, υπήρχαν 11 σινγκλ που ήταν στην κορυφή του καταλόγου.

Κατά τη διάρκεια του έτους, 13 καλλιτέχνες ή συγκροτήματα πέτυχαν το πρώτο τους τραγούδι στο νούμερο ένα στις ΗΠΑ, είτε ως βασικός καλλιτέχνης είτε ως επιλεγμένος καλεσμένος. Οι καλλιτέχνες και τα συγκροτήματα αυτά είναι οι: Sleepy Brown, Twista, Κάνιε Γουέστ, Τζέιμι Φοξ, Lil Jon, Φαντάζια Μπαρίνο, Juvenile, Soulja Slim, Terror Squad, Ciara, Πέτι Πάμπλο, Snoop Dogg και Pharrell. Οι Μπαρίνο και Ciara ήταν οι μοναδικοί καλλιτέχνες που πέτυχαν το πρώτο τους νούμερο ένα τη χρονιά εκείνη. Ο τραγουδιστής της R&B Usher είχε 4 τραγούδια στο νούμερο ένα στα τεύχη του 2004 και οι Outkast είχαν δύο. Ο Soulja Slim έγινε ο καλλιτέχνης με τραγούδι του στην κορυφή, έπειτα από τον θάνατό του τον Νοέμβριο του 2003. Στη διάρκεια της χρονιάς, επτά σινγκλ συνεργασίες έφτασαν στο νούμερο ένα ισοφαρίζοντας το σχετικό ρεκόρ του 2003.

Το τραγούδι του Usher  "Yeah!" είναι το τραγούδι με την μεγαλύτερη διάρκεια παραμονής στην κορυφή το 2004, καθώς παρέμεινε στην πρώτη θέση για 12 συνεχόμενες εβδομάδες. Ακολουθείται από ένα άλλο σινγκλ, το  "Burn", το οποίο ήταν νούμερο ένα επί 8 μη συνεχόμενες εβδομάδες. Άλλα τραγούδια που παρέμειναν στην κορυφή για αρκετό καιρό είναι το "Goodies" από την Ciara, με βασική συμμετοχή του Πέτι Πάμπλο, και του Usher το "My Boo", ένα ντουέτο με την Αλίσια Κιζ, από τα οποία έκαστο ήταν στο νούμερο ένα επί επτά και επί έξι εβδομάδες αντίστοιχα.

Ο Usher είναι ο πλέον πετυχημένος καλλιτέχνης του έτους 2004. 4 σινγκλ του ήταν στο νούμερο ένα του καταλόγου του tBillboard Hot-100: τα "Yeah!, "Burn", "Confessions Part II" και "My Boo". Είναι και ο μοναδικός καλλιτέχνης που έχει περισσότερα από ένα τραγούδια του στην κορυφή το 2004. Συνολικά, ο Usher βρισκόταν επί 28 εβδομάδες στην κορυφή μέσα σε ένα ημερολογιακό έτος, και έγινε ο πρώτος καλλιτέχνης ή συγκρότημα που πέτυχε τόσο μεγάλη διάρκεια παραμονής στο Billboard Hot-100. Κατέρριψε έτσι το ρεκόρ του Γκλεν Μίλερ και της Ορχήστρας του το 1940 με 26 συνεχείς εβδομάδες στην κορυφή του Οδηγού Πωλήσεων Δίσκων (Record Buying Guide), ενός καταλόγου jukebox c από το Billboard  που δημοσιεύτηκε από το περιοδικό στα τέλη της δεκαετίας του 1930 και στις αρχές της δεκαετίας του 1940. Το τραγούδι "Yeah!" είναι το καλύτερο σινγκλ του 2004, καθώς ήταν στην πρώτη θέση στα Top Hot 100 Hits of 2004 (100 καλύτερες επιτυχίες του 2004).

Το 2004 και τα 12 τραγούδια που ήταν στην πρώτη θέση στο Billboard Hot 100 ερμηνεύτηκαν από Αφροαμερικανούς καλλιτέχνες και κατά ποσοστό 80% ήταν και νούμερο ένα επιτυχίες στον κατάλογο της R&B της χρονιάς εκείνης.

Κατάλογος

Παραπομπές

Πηγές 
Fred Bronson's Billboard Book of Number 1 Hits, 5th Edition 
Joel Whitburn's Top Pop Singles 1955-2008, 12 Edition 
Joel Whitburn Presents the Billboard Hot 100 Charts: The 2000s ()

Εξωτερικοί σύνδεσμοι
 Ιστορικό Αρχείο του Αμερικανικού Ραδιοφώνου σχεδόν όλων των περιοδικών Billboard μεταξύ 1920 και 2016

2004